Na temelju Članka 13. Stavak 1. Zakona o pravu na pristup informacijama („Narodne novine“ broj 25/13 i 85/15), Skupština RUKOM d.o.o. za komunalne djelatnosti, dana 02.01.2018. donosi

**O D L U K U**

**O ODREĐIVANJU SLUŽBENIKA ZA INFORMIRANJE**

**Članak 1.**

Ovom odlukom određuje se službena osoba mjerodavna za rješavanje ostvarivanja prava na pristup informacijama (u daljnjem tekstu: službenik za informiranje).

**Članak 2.**

Određuje se direktorica Keti Gospočić kao službena osoba mjerodavna za rješavanje ostvarivanja prava na pristup informacijama.

**Članak 3.**

Korisnik prava na pristup informacijama ostvaruje pravo na pristup informacijama podnošenjem pismenog ili usmenog zahtjeva. Pismeni zahtjev upućuje se na adresu: RUKOM d.o.o. za komunalne djelatnosti, Trg Josipa Predavca 1, Rugvica, 10 372 Rugvica ili na e-mail adresu: [k.gospocic@rukom.hr](mailto:k.gospocic@rukom.hr), putem obrasca koji se preuzima na web stranici [www.rukom.hr](http://www.rukom.hr). Usmeni zahtjev postavlja se neposredno službeniku za informiranje ili putem telefona na broj telefona 01/2764-215, o čemu službenik sastavlja službenu zabilješku. Na temelju usmenog ili pisanog zahtjeva, službenik za informiranje obvezan je omogućiti podnositelju zahtjeva pristup informacijama najkasnije u roku 15 dana od dana podnošenja zahtjeva, te se taj rok može produžiti za 15 dana računajući od dana kada je RUKOM d.o.o. trebao odlučiti o zahtjevu ukoliko su ostvareni uvjeti iz članka 22. Zakona o pravu na pristup informacijama.

**Članak 4.**

Službenik za informiranje:

* obavlja poslove redovitog objavljivanja informacija, sukladno unutarnjem ustroju rijela javne vlasti, kao i rješavanja pojedinačnih zahtjeva za pristup informacijama i ponovne uporabe informacija,
* unaprijeđuje način obrade, razvrstavanja, čuvanja i objavljivanja informacija koje su sadržane u službenim dokumentima koji se odnose na rad tijela javne vlasti,
* osigurava neophodnu pomoć podnositeljima zahtjeva u vezi s ostvarivanjem prava utvrđenih Zakonom o pravu na pristup informacijama,
* dužan je voditi poseban službeni upisnik o zahtjevima, postupcima, i odlukama o ostvarivanju prava na pristup informacijama i ponovnu uporabu informacija, u skladu sa odredbama Zakona o pravu na pristup informacijama.

**Članak 5.**

RUKOM d.o.o. za komunalne djelatnosti izvjestit će Povjerenika za informiranje o ovoj Odluci u roku mjesec dana od donošenja ove Odluke.

**Članak 6.**

Sve što nije regulirano ovom Odlukom propisano je Zakonom o pravu na pristup informacijama.

**Članak 7.**

Ova odluka objavit će se na web stranici Općine Rugvica [www.rukom.hr](http://www.rukom.hr) te stupa na snagu danom donošenja.

Broj: 080-08/18-01/01

U Rugvici, 02.01.2018. godine

Predsjednik Skupštine

RUKOM d.o.o. za komunalne djelatnosti

Mato Čičak

Prilog Uputi za provedbu članka 13. Zakona o pravu na pristup informacijama

Obrazac za dostavu podataka o tijelu javne vlasti i službeniku za informiranje u Popis tijela javne vlasti Povjerenika za informiranje

|  |  |
| --- | --- |
| POPIS TIJELA JAVNE VLASTI - PODACI O TIJELU JAVNE VLASTI I SLUŽBENIKU ZA INFORMIRANJE | |
| OIB | 26959181512 |
| Naziv tijela javne vlasti | RUKOM d.o.o. za komunalne djelatnosti |
| Adresa (ulica i broj) | Trg Josipa Predavca 1, Rugvica |
| Poštanski broj | 10 372 |
| Sjedište (općina ili grad) | Rugvica |
| Broj telefona | 01/2764-215 |
| Broj faksa | - |
| Internet stranica tijela javne vlasti | [www.rukom.hr](http://www.rugvica.hr) |
| E-mail tijela javne vlasti | [info@rukom.hr](mailto:info@rukom.hr) |
| Službenik za informiranje - ime i prezime | Keti Gospočić |
| Službenik za informiranje – broj telefona | 01/2764-215, 099/431-9801 |
| Službenik za informiranje – e-mail | [k.gospocic@rukom.hr](mailto:k.gospocic@rugvica.hr) |